2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัท

บริษัท มิลล์คอนสตีลอินดัสทรีส์ จำกัด (มหาชน) (“บริษัท”) จดทะเบียนก่อตั้งขึ้นในเดือนกรกฎาคม
2541 ด้วยทุนจดทะเบียนเริ่มแรก 50 ล้านบาท
โดยมีวัตถุประสงค์เพื่อประกอบธุรกิจผลิตและจำหน่ายผลิตภัณฑ์เหล็ก ซึ่งในระยะเริ่มแรก
บริษัทดำเนินกิจการด้วยการเป็นศูนย์บริการเหล็ก คือ
การนำเหล็กแผ่นรีดร้อนชนิดม้วนขนาดใหญ่มาตัดเป็นเหล็กแผ่นหรือเหล็กแถบม้วนตามขนาดมาตรฐานหรือขนาดที่ลูกค้าต้องการ
รวมทั้งการผลิตขึ้นรูปเหล็กรูปพรรณ เช่น เหล็กรูปตัวซี เป็นต้น
โดยผลิตภัณฑ์เหล็กที่ผลิตได้จะถูกนำไปใช้ในอุตสาหกรรมต่างๆ ที่หลากหลาย เช่น
อุตสาหกรรมก่อสร้าง อุตสาหกรรมยานยนต์ อุตสาหกรรมเฟอร์นิเจอร์ เป็นต้น

ในปี 2547 บริษัทได้มีการเปลี่ยนแปลงโครงสร้างผู้ถือหุ้น โดยมีผู้ถือหุ้นใหญ่รายใหม่เข้ามา คือ
นายสิทธิชัย ลีสวัสดิ์ตระกูล และได้นำบริษัทไปสู่การเติบโตด้วยการขยายธุรกิจเหล็กเพิ่มเติม คือ
ผลิตภัณฑ์เหล็กทรงยาว โดยบริษัทได้ลงทุนในที่ดิน โรงงาน อาคาร
และเครื่องจักรสำหรับการผลิตเหล็กเส้นและเหล็กข้ออ้อย
ซึ่งได้เริ่มการผลิตเชิงพาณิชย์ตั้งแต่เดือนกันยายน 2548 และนอกจากนี้ ในปี 2548
บริษัทได้มีการลงทุนเพิ่มเติมในเครื่องจักรสำหรับผลิตท่อเหล็ก
ซึ่งได้เริ่มการผลิตในเชิงพาณิชย์ตั้งแต่เดือนมิถุนายน 2549

ทั้งนี้ในรอบระยะเวลาที่ผ่านมาบริษัทมีพัฒนาการสำคัญสามารถสรุปได้ดังนี้

ปี 2550 - เดือนมกราคม เริ่มก่อสร้างโครงการขยายส่วนต่อโรงงาน มูลค่าประมาณ 120
ล้านบาท เพื่อใช้สำหรับเป็นคลังสินค้า และปรับปรุงประสิทธิภาพของเครื่องจักร

- เดือนมีนาคม เพิ่มทุนจดทะเบียนและชำระแล้วเป็น 300 ล้านบาท
โดยการเสนอขายให้แก่ผู้ถือหุ้นเดิมในราคาตามมูลค่าที่ตราไว้หุ้นละ 100 บาท
โดยมีวัตถุประสงค์เพื่อเป็นเงินทุนหมุนเวียน
สำหรับรองรับการผลิตและการจำหน่ายผลิตภัณฑ์เหล็กที่เพิ่มขึ้น และเริ่มดำเนินการผลิตในเชิงพาณิชย์
สำหรับเครื่องจักรผลิตท่อเหล็กเครื่องที่สอง

- เดือนมิถุนายน จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าที่ตราไว้เป็น 1
บาทต่อหุ้น และได้เพิ่มทุนจดทะเบียนเป็น 400
ล้านบาทโดยกำหนดเสนอขายหุ้นเพิ่มทุนให้แก่ประชาชนทั่วไปเป็นครั้งแรก (IPO) จำนวน 100
ล้านหุ้น

- เดือนมิถุนายน ลงทุนซื้อที่ดิน พร้อมโรงงานและอาคารสำนักงาน จาก RSP มูลค่า 28 ล้านบาท
(ราคาประเมินโดยผู้ประเมินราคาอิสระ 34.30 ล้านบาท และโปรดดูรายละเอียดเพิ่มเติมในส่วนที่
2 ข้อ 11 รายการระหว่างกัน)
โดยที่ดินพร้อมสิ่งปลูกสร้างดังกล่าวตั้งอยู่ติดกับที่ดินของบริษัทบนถนนแสมดำ ซึ่งการลงทุนในครั้งนี้
เพื่อรองรับโอกาสในการขยายกำลังการผลิตเหล็กรูปพรรณเพิ่มเติม และเป็นคลังสินค้าในอนาคต

- เดือนพฤศจิกายน บริษัทเข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ เมื่อวันที่ 6
พฤศจิกายน 2550

ปี 2551 - เดือนเมษายน ที่ประชุมสามัญผู้ถือหุ้นประจำปี 2551 มีมติอนุมัติให้บริษัทดำเนินการ
ซึ่งสามารถสรุปได้ดังต่อไปนี้

  1. จ่ายเงินปันผลให้แก่ผู้ถือหุ้นซึ่งมีชื่ออยู่ในทะเบียนรายชื่อผู้ถือหุ้น ณ วันที่ 22 เมษายน 2551
  เป็นจำนวนเงิน 44.80 ล้านบาท หรือคิดเป็นการจ่ายเงินปันผลในอัตราหุ้นละ 0.112 บาท
  โดยแบ่งจ่ายเป็น 2 ส่วนดังนี้

  ก. จ่ายเงินปันผลเป็นหุ้นสามัญของบริษัทจำนวน 40.00 ล้านหุ้น โดยมีมูลค่าที่ตราไว้หุ้นละ 1
  บาท (คิดเป็นจำนวนเงิน 40.00 ล้านบาท หรือในอัตรา 10 หุ้นเดิมต่อ 1 หุ้นปันผล
  หรือคิดเป็นอัตราการจ่ายในอัตราหุ้นละ 0.10 บาท)

  ข. จ่ายเงินปันผลเป็นตัวเงิน จำนวนเงิน 4.80 ล้านบาท คิดเป็นการจ่ายในอัตราหุ้นละ 0.012
  บาท

  2. อนุมัติการเข้าลงทุนในบริษัท เหล็กบูรพา อุตสาหกรรม จำกัด (“BRP”)
  (ซึ่งต่อมาได้เปลี่ยนชื่อเป็นบริษัท บี อาร์ พี สตีล จำกัด)
  ซึ่งสามารถสรุปรายละเอียดการเข้าลงทุนใน BRP ได้ดังนี้

  ก. ซื้อหุ้นสามัญของ BRP จำนวน 65,862,251 หุ้น หรือคิดเป็นสัดส่วนร้อยละ 85.10
  ของทุนจดทะเบียนชำระแล้ว ในราคาหุ้นละ 5 บาท (มูลค่าที่ตราไว้หุ้นละ 5 บาท)
  หรือคิดเป็นจำนวน 329.31 ล้านบาท ทั้งนี้ บริษัทจ่ายชำระค่าตอบแทนดังกล่าว
  โดยการเสนอขายหุ้นเพิ่มทุนของบริษัทจำนวน 65,862,251 หุ้น ในราคาหุ้นละ 5 บาท
  ให้แก่บุคคลในวงจำกัด และผู้ถือหุ้นเดิมของ BRP

  ข. ให้ BRP กู้ยืมเงินระยะยาวมูลค่า 100.00 ล้านบาท
  เพื่อนำเงินดังกล่าวไปชำระคืนตั๋วสัญญาใช้เงินที่ BRP มียอดคงค้างกับผู้ขาย ทั้งนี้
  บริษัทจ่ายชำระค่าตอบแทนดังกล่าว โดยการเสนอขายหุ้นเพิ่มทุนของบริษัทจำนวน 20.00 ล้านหุ้น
  ในราคาหุ้นละ 5 บาท ให้แก่บุคคลในวงจำกัด

  ค. บริษัทเข้าค้ำประกันเงินกู้ยืมของ BRP ที่มียอดคงค้างอยู่กับสถาบันการเงิน คิดเป็นมูลค่า
  345.00 ล้านบาท แทนผู้ขาย

  - เดือนพฤษภาคม หุ้นสามัญของบริษัทได้ย้ายการจดทะเบียนจากตลาดหลักทรัพย์ เอ็ม เอ ไอ
  เป็นตลาดหลักทรัพย์แห่งประเทศไทย เมื่อวันที่ 9 พฤษภาคม 2551

  - เดือนสิงหาคม ที่ประชุมคณะกรรมการครั้งที่ 6/2551 มีมติให้ดำเนินการซึ่งสามารถสรุปได้ดังนี้

1.  จ่ายเงินปันผลระหว่างกาลจากผลการดำเนินงานสำหรับงวด 6 เดือนสิ้นสุด วันที่ 30 มิถุนายน
    2551 ให้แก่ผู้ถือหุ้นของบริษัทในอัตราหุ้นละ 0.08 บาท

  ข. บริษัทซื้อหุ้นเพิ่มทุนใน BRP เพิ่มเติมจำนวน 17,500,000 หุ้น จากจำนวนหุ้นที่ BRP
  เสนอขายทั้งหมดจำนวน 22,112,201 หุ้น ในราคาหุ้นละ 8 บาท (มูลค่าที่ตราไว้หุ้นละ 5
  บาท) คิดเป็นจำนวนเงิน 140.00 ล้านบาท ทั้งนี้ ภายหลังจากการจองซื้อหุ้นเพิ่มทุนดังกล่าว
  บริษัทจะถือหุ้นอยู่ใน BRP คิดเป็นสัดส่วนร้อยละ 83.78 ของทุนจดทะเบียนชำระแล้ว

  - เดือนตุลาคม ที่ประชุมวิสามัญผู้ถือหุ้นครั้งที่ 1/2551 มีมติอนุมัติให้บริษัทดำเนินการ
  ซึ่งสามารถสรุปได้ดังต่อไปนี้

  1. เสนอขายหุ้นกู้แปลงสภาพ ซึ่งมีมูลค่ารวมไม่เกิน 1,200,000 บาท อายุไม่เกิน 5 ปี

  2. เสนอขายใบสำคัญแสดงสิทธิให้แก่กรรมการและพนักงานของบริษัทจำนวน 5,000,000 หน่วย
  โดยใบสำคัญแสดงสิทธิดังกล่าว 1 หน่วย สามารถใช้สิทธิซื้อหุ้นสามัญของบริษัทได้ 1 หุ้น
  ในราคาหุ้นละ 5 บาท

  3. เสนอขายใบสำคัญแสดงสิทธิให้แก่ผู้ถือหุ้นเดิมจำนวน 114,600,000 หน่วย ในอัตราส่วน 5
  หุ้นเดิมต่อ 1 ใบสำคัญแสดงสิทธิ โดยมีราคาใช้สิทธิหุ้นละ 5 บาท

  4. เพิ่มทุนจดทะเบียนของบริษัทจากเดิม 572,999,996 บาท เป็น 859,000,000 บาท
  (มูลค่าที่ตราไว้หุ้นละ 1 บาท)

  ปี 2552 - เดือน กรกฎาคม บริษัทได้สนับสนุนการออกและเสนอขาย Taiwan Depository
  Receipts (TDR) ของผู้ถือหุ้นรายใหญ่ จำนวนไม่เกิน 100,000,000 หุ้น คิดเป็นร้อยละ
  17.45 ของทุนที่ชำระแล้ว

2.2 ภาพรวมการประกอบธุรกิจของกลุ่มบริษัทและบริษัทย่อย ณ วันที่ 31 ธันวาคม 2552

[]

83.78 %

[]

กลุ่มบริษัท มิลล์คอนสตีลอินดัสทรีส์ จำกัด (มหาชน)
ประกอบธุรกิจผลิตและจำหน่ายผลิตภัณฑ์เหล็กนานาชนิดทั้งในและต่างประเทศ โดยเริ่มก่อตั้งตั้งแต่
เดือน กรกฏาคม พ.ศ. 2541 เป็นต้นมา ปัจจุบันบริษัทฯ มีผลิตภัณฑ์หลักอยู่ 3 กลุ่ม ได้แก่ 1)
กลุ่มผลิตภัณฑ์เหล็กเส้นและเหล็กข้ออ้อย( Steel Bar) , 2) กลุ่มเหล็กรูปพรรณ (Structural
Steel) และ3) กลุ่มเหล็กชนิดเกลียวรับแรงดึงสูง (High Tensile Thread Steel Bar)
โดยเน้นคุณภาพของสินค้าทั้ง 3 กลุ่ม
ด้วยการลงทุนเครื่องจักรซึ่งเป็นการผสมผสานเทคโนโลยีการผลิตและการจัดการจากประเทศยุโรปที่ได้รับการยอมรับจากทั่วโลก
และยังมีการควบคุมคุณภาพผลิตภัณฑ์ในทุกขั้นตอนการผลิต ทั้งคุณสมบัติทางกล ส่วนประกอบทางเคมี
และคุณลักษณะของผลิตภัณฑ์เพื่อให้ได้มาตรฐานเพื่อให้ตรงกับความต้องการของลูกค้ามากที่สุด
โดยผลิตภัณฑ์ทุกชนิดของบริษัทนั้นได้ผ่านการรับรองมาตรฐานอุตสาหกรรมทั้งในและต่างประเทศ

ในปี 2551 บริษัทมีนโยบายในการเพิ่มกำลังการผลิตเพื่อให้เพียงพอต่อความต้องการของลูกค้า
ดังนั้นจึงได้มีการขยายกำลังการผลิตเหล็กเส้นและเหล็กข้ออ้อยโดยการเข้าลงทุนในบริษัทย่อย
(บริษัท บี อาร์ พี สตีล จำกัด) เป็นผลทำให้ในปัจจุบันบริษัทมีกำลังการผลิตรวมทุกกลุ่มผลิตภัณฑ์อยู่ที่
850,000 ตันต่อปี แบ่งเป็นเหล็กเส้นและเหล็กข้ออ้อย 550,000 ตันต่อปี และเหล็กรูปพรรณอยู่ที่
300,000 ตันต่อปี

2.4 โครงสร้างรายได้

โครงสร้างรายได้ของบริษัทและบริษัทย่อยในระยะเวลา 2 ปี สิ้นสุดวันที่ 31 ธันวาคม ปี
2551-2552 เป็นดังนี้

  -------------------------- ------------ ---------- -------- --------- ---------- -------- ------------ ---------- -------- --------- ----------- --------
  ประเภทผลิตภัณฑ์               เฉพาะกิจการ                                                     รวมบริษัทย่อย                                             

                             ปี 2551                           ปี 2552                        ปี 2551                           ปี 2552                

                             ปริมาณ        มูลค่า       %        ปริมาณ     มูลค่า       %        ปริมาณ        มูลค่า       %        ปริมาณ     มูลค่า        %

  เหล็กเส้นและเหล็กข้ออ้อย        96,927       2,775.32   36.90    153,780   2,824.33   40.39    152,722      4,410.77   46.84    318,328   5,887.55    58.69

  เหล็กเกลี่ยวรับแรง-ดึงสูง        -            -          -        -         -          -        3,085        103.17     1.10     917       30.22       0.30

  เหล็กเพลาและเหล็ก-สี่เหลี่ยมตัน   1,539        49.29      0.66     -         -          -        2,241        68.40      0.73     7,897     158.88      1.58

  เหล็กรูปพรรณ                 39,604       1,176.04   15.64    58,306    1,221.13   17.47    39,604       1,176.04   12.49    58,300    1,220.98    12.17

  วัตถุดิบ                      111,132      3,012.17   40.05    180,108   2,900.53   41.48    106,957      3,080.90   32.72    134,214   2,325.99    23.19

  เศษเหล็ก *                  24,336       508.86     6.77     590       4.72       0.07     25,415       572.70     6.08     27,037    315.20      3.14

  ขายอื่นๆ                     -            -          -        N/A       41.16      0.59     N/A          3.83       0.04     N/A       93.22       0.93

  รวม                        273,538      7,521.68   100.00   392,784   6,991.88   100.00   330,025      9,415.80   100.00   546,694   10,032.03   100.00
  -------------------------- ------------ ---------- -------- --------- ---------- -------- ------------ ---------- -------- --------- ----------- --------

หมายเหตุ *
รายได้จาการขายเศษเหล็กเป็นรายได้จากการจัดหาเศษเหล็กทั้งในและต่างประเทศเพื่อส่งให้ผู้ผลิตเหล็กต้นน้ำ
นำไปผลิต HRC หรือ Billet แล้วนำกลับมาให้บริษัทผลิตเป็นสินค้าสำเร็จรูปเพื่อขายต่อไป

2.5 เป้าหมายการดำเนินธุรกิจ

บริษัทมีเป้าหมายในระยะเวลาสามปีข้างหน้าที่จะเป็นผู้นำรายหนึ่งของผู้ประกอบการธุรกิจเหล็กในประเทศที่สามารถผลิตและจำหน่ายผลิตภัณฑ์เหล็กในลักษณะของศูนย์บริการครบวงจร
(One-Stop Service) ที่ลูกค้าสามารถเลือกซื้อผลิตภัณฑ์เหล็กต่างๆ ได้จากบริษัทในที่แห่งเดียว
โดยบริษัทจะเน้นการผลิตและจำหน่ายผลิตภัณฑ์เหล็กนานาชนิดทั้งในและต่างประเทศ
ด้วยระบบการผลิตที่ได้มาตรฐานและมีระบบการจัดการระดับสากล
โดยเฉพาะอย่างยิ่งการเป็นผู้ผลิตและจำหน่ายเหล็กเส้นกลม เหล็กข้ออ้อย และ
เหล็กเกลียวรับแรงดึงสูงที่มีคุณภาพ เนื่องจากบริษัทเล็งเห็นถึงความสำคัญของอุตสาหกรรมก่อสร้าง
ที่มีแนวโน้มการเติบโตสูงในอนาคต นอกจากนั้นแล้ว
บริษัทยังมุ่งเน้นการเป็นศูนย์บริการเหล็กที่ครบวงจร โดยการผลิตและจำหน่ายผลิตภัณฑ์เหล็กรูปพรรณ
เนื่องจากการการเติบโตของอุตสาหกรรมต่างๆ ในประเทศที่ต้องใช้ผลิตภัณฑ์เหล็กเป็นวัตถุดิบหลัก
เช่น อุตสาหกรรมก่อสร้าง อุตสาหกรรมยานยนต์ และอุตสาหกรรมเฟอร์นิเจอร์ เป็นต้น
โดยบริษัทมุ่งมั่นที่จะตอบสนองความต้องการของลูกค้าให้รวดเร็วและมีประสิทธิภาพ
บนพื้นฐานของความถูกต้องและแม่นยำ ด้วยเครื่องจักรที่ทันสมัยและมีคุณภาพ
รวมถึงการให้บริการจัดส่งสินค้าที่รวดเร็วทันต่อความต้องการใช้งานของลูกค้า
เพื่อให้ลูกค้าได้รับความพึงพอใจสูงสุด